**Drumul vieții**

*Mihail Janto*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pe drumul vieții nu-i întors,

degeaba-n urmă vrei să mergi,

poate-i târziu ca să-nțelegi,

că timpul zilele ți-a stors.

Când soare-n suflet te-a cuprins

și drumul îți părea frumos,

pe unde-ai mers cândva pe jos,

azi parcă totul este nins.

Din ce-ai avut și ai pierdut,

când ai ajuns deja la mal,

ca valul ce-i născut din val,

ai dobândit ce n-ai crezut.

Prin multe soarta te-a trecut,

de ai cedat sau câștigat,

tu nu știai că ești bogat,

c-o viață când ai fost născut.

De-ai să trăiești poate un veac,

cu visul vieții ești prea plin,

atât de mult, dar prea puțin,

n-ai să găsești al morții leac...

Ai mers cu viața pas la pas,

cu-n zâmbet, lacrimi, bucurii

și câte încă… doar tu știi,

ca azi să-ți iei un bun rămas.

Și când rămâi doar cu un „eu“,

simțind că viața ți-a trecut,

ai vrea s-o iei de la-nceput,

te-ntorci din nou la Dumnezeu…

Autor, Mihail Janto